SA sit met nuwe siekte | Netwerk24
SA sit met nuwe siekte
Deur Lochner, Welgemoed 06 Februarie 2020 00:01
’n Nuwe siektetoestand is ge­diagnoseer, te wete Zumaïtis.
Gelukkig is dit nie hoogs aansteeklik of dodelik nie, en vind oordrag slegs onder rare omstandighede plaas.
Geld is glo die medium vir besmetting.
Erge aanvalle kom voor wanneer die woord “hofverskyning” gehoor word. Die toestand is dan só erg dat die pasiënt dadelik na Kuba moet gaan vir behandeling, aangesien hul dokters die enigste is wat die toestand kan behandel.
Omdat die toestand so ernstig is, betaal die staat sommer die reis- en verblyfkoste.
Hopelik sal ons medici leer hoe om die siekte te behandel. Miskien moet die regering ’n spesialis na Kuba stuur om die siekte dáár te bestudeer om toekomstige gevalle hier te kan behandel.
Meer oor: Mystem | Siekte | Brief Sudoku-kopkrappers | Netwerk24
Hier is weer twee Sudoku-kopkrappers om die breinspiere mee te kielie. Die een raaisel is van ’n hoër moeilik­heids­graad terwyl die ander meer op beginnersvlak is. Die antwoorde van hierdie week se Sudoku-raaisels sal aanstaande week in Weslander verskyn. Weslander, na gelang van plek, poog om elke week twee nuwe Sudoku-raaisels te plaas. Onder is die antwoorde van die vorige kopkrappers.